Diari Oficial de la Generalitat Valenciana


Sumari del DOGV 9096, del 31-05-2021 (2021/5932)

CORRECCIÓ d'errades de la Resolució de 17 de maig de 2021, del vicepresident executiu de l'Agència Valenciana de la Innovació, per la qual es dona publicitat a la convocatòria 5/2021, de proves selectives per a la provisió definitiva de tres llocs de treball de secretari o secretària de direcció, torn lliure general, corresponents a l'oferta d'ocupació pública de 2019 per al personal laboral de l'Agència Valenciana de la Innovació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5932


Data del document
:   26-05-2021

Organisme emissor
:   Agència Valenciana de la Innovació

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 17 de maig de 2021, del vicepresident executiu de l'Agència Valenciana de la Innovació, per la qual es dona publicitat a la convocatòria 5/2021, de proves selectives per a la provisió definitiva de tres llocs de treball de secretari o secretària de direcció, torn lliure general, corresponents a l'oferta d'ocupació pública de 2019 per al personal laboral de l'Agència Valenciana de la Innovació. [2021/5932]  
  
Advertit un error material en l'apartat a, «Experiència professional», de l'annex III de la mencionada resolució, de conformitat amb el que es preveu en l'article 109.2 de la Llei 39/2015 d'1 d'octubre, de règim jurídic de les administracions públiques i del procediment administratiu comú, cal corregir-lo i publicar de nou aquest apartat:  
a) Experiència professional: màxim 30 punts.  
1. Es valorarà l'experiència professional de les persones participants d'acord amb el barem següent:  
1.1. Per treballs realitzats en Agència Valenciana de la Innovació, en llocs classificats en el mateix grup professional amb funcions administratives, a raó de 0,40 punts per cada mes complet de servei en actiu.  
  
1.2. Per treballs realitzats en l'Administració de la Generalitat Valenciana o en qualssevol altres entitats, empreses o fundacions del sector públic instrumental de la Generalitat, en llocs classificats en el mateix grup/subgrup de titulació amb funcions administratives, a raó de 0,20 punts per mes complet de serveis en actiu.  
1.3. Per treballs realitzats en societats públiques mercantils i fundacions públiques o en el sector privat, en treballs per compte d'altri, autònoms i professionals, en llocs amb funcions administratives, a raó de 0,15 punts per mes complet de serveis en actiu.  
En cap cas es valorarà l'experiència professional obtinguda en l'exercici de llocs de treball reservat al personal eventual, regulat en l'article 20 de la Llei 4/2021, de 16 d'abril, de la funció pública valenciana.  
1.4. L'experiència professional s'acreditarà sempre mitjançant un certificat de vida laboral i certificat oficial de l'òrgan competent de l'Administració pública o de l'entitat del sector públic instrumental de la Generalitat de què es tracte.  
1.5. La resta dels treballs per compte d'altri, mitjançant el contracte de treball en el qual s'especifique la categoria i el certificat o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades.  
1.6. Per al supòsit de professionals i autònoms, llicència fiscal o IAE on s'acrediten els epígrafs corresponents a la categoria convocada, així com certificat o vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'aquests documents, s'aportarà un certificat oficial que acredite haver cotitzat en el règim especial o la mutualitat corresponent.  
  
En tot cas, la puntuació màxima que es podrà aconseguir per experiència no podrà superar els 30 punts.  
  
València, 26 de maig de 2021.- El vicepresident executiu de l'Agència Valenciana de la Innovació: Andrés Garcia Reche.